hotchpotch/miracl-hf-unified huggingface dataset:
বগীবিল সেতু
বগীবিল সেতু (ইংরেজি:Bogibeel bridge; অসমীয়া: বগীবিল দলং) অসমের ডিব্রুগড় জেলার বগীবিল নামক স্থানে অবস্থিত। এইটি অসমের ব্রহ্মপুত্র নদীর চতুর্থ সেতু। ১৯৯৭ সনের ২২ জানুয়ারি তারিখে ব্রহ্মপুত্র নদীর উত্তর পারে অবস্থিত সিসিবরগাওয়ের কুলাজান নামক স্থানে তৎকালীন প্রধানমন্ত্রী এইচ. ডি. দেব গৌড়া ইহার আধারশীলা নির্মাণ করেছিলেন। বগীবিল সেতু দোতালা বিশিষ্ট সেতু । ইহা রেল ও গাড়ি চলাচলের জন্য উপযোগী। ২০০২ সনে প্রধামন্ত্রী অটল বিহারী বাজপেয়ী বগীবিল সেতু নির্মাণের কার্য আরম্ভকরেছিলেন ।
২০০০ সনে মেচার্স রেল ইন্ডিয়া টেকনিকেল ও ইকনুনমিকেল সার্ভিসেস দাখিল করা প্রতিবেদন কর মতে প্রায় ১৭৬৭ কোটি ভারতীয় টাকার বাজেটে নির্মাণের কার্য আরম্ভ করা হয়েছিল। পরিকল্পনা অনুযায়ী ২০১৫ সনে প্রকল্পটির কার্য সমাপ্ত করা হবে নির্ধারন করা হয়েছে।
সেতুটির বর্তমান নাম বগীবিল দলং কিন্তু সেতুর নামকরণ নিয়ে বিতর্কের সৃষ্টি হয়েছে। অসমরে বিভিন্ন জনগোষ্ঠির লোকে নিজেদের শ্রেষ্ঠ পূর্বপুরুষের নামে সেতুর নামকরণ করার জন্য দাবি রেখেছেন। 
চুতিয়া জনজাতির লোকে বীরঙ্গনা নারী সতী সাধনীর স্মৃতিতে এই সেতুর নাম সতী সাধনী সেতু নামকরণ করার জন্য অনুরোধ জানিয়েছেন। আহোমেরা চাওলুং চুকাফার স্মৃতিতে চুকাফা সেতু নামকরণ করার অনুরোধ করেছেন। মিসিং জনগোষ্ঠীর লোকে কমলা মিরির স্মৃতিতে শ্বহীদ কমলা মিরি সেতু বা মিরি জীয়রি সেতু নামকরণ ও দেউরি জনগোষ্ঠির লোকে ভীমবর দেউরি সেতু ও সোনোয়াল কছাড়ী জনগোষ্ঠীর লোকে সলালী সেতু এবং মুসলমানেরা আজান পীর সেতু নামকরণের জন্য অনুরোধ জানিয়েছেন। অন্যদিকে অনেকেই নিরপেক্ষ ভাবে শংকর-মাধব সেতু, কুলাজান-বগীবিল সেতু ও বরলুইত সেতু নামে নামকরণ করার জন্য অনুরোধ জানিয়েছেন।
এটি ভারতের তথা দক্ষিণ এশিয়ার সবচেয়ে দীর্ঘতম দ্বিতল সেতু।
মানব কঙ্কালে অস্থিসমূহের তালিকা
সাধারণভাবে মানবদেহ অনেক ক্ষুদ্র ও পরিবর্তনীয় সিসাময়েড অস্থি ছাড়াই ২০৬টি অস্থি নিয়ে গঠিত । স্বতন্ত্রভাবে এর থেকে কম-বেশি অস্থি প্রত্যেকের থাকতে পারে । সবচেয়ে বেশী দেখা যায় অতিরিক্ত গ্রীবাদেশীয়(সার্ভাইক্যাল) বা কটিদেশীয়(লাম্বার) কশেরুকা।সিসাময়েড অস্থি গণনায় ভিন্নতা হতে পারে। তবে একটি শিশু যখন জন্ম নেয় তখন তার দেহে ২৭০ থেকে ৩৫০ টি অস্থি থাকে। বয়স বাড়ার সাথে সাথে কতকগুলো অস্থি একসাথে যুক্ত হয়ে নতুন অস্থি গঠন করে এবং ২০৬ হাড় নিয়ে পূর্ণাঙ্গ দেহ গঠিত হয়।
ইমতিয়াজ আলী (পরিচালক)
ইমতিয়াজ আলী (; জন্ম: ১৬ জুন ১৯৭১) হচ্ছেন একজন ভারতীয় চলচ্চিত্র নির্মাতা, চিত্রনাট্যকার ও অভিনেতা। তিনি নির্মাতা হিশেবে আত্মপ্রকাশ ঘটান ২০০৫ সালে, সোচা না থা চলচ্চিত্রের মাধ্যমে কিন্তু ২০০৭ সালে মুক্তিপাওয়া জাব উই মেট তাকে সাফল্য ও খ্যাতি দুটোই এনে দেয়। তার তৃতীয় চলচ্চিত্র লাভ আজ কাল ২০০৯ ছিল বক্স অফিস ও সমালোচক মহলে সফল। রকস্টার ২০১১ ছিল তার অন্যতম ব্যবসা সফল চলচ্চিত্র।
ইমতিয়াজ আলী ১৯৭১ সালে ভারতের জামশেদপুরে জন্মগ্রহণ করেন। তার পৈতৃক নিবাস বিহারের দারভাঙ্গায়। জন্মসূত্রে মুসলিম এ পরিচালকের বেড়ে ওঠা পাটনা এবং জামশেদপুরে।আলী পাটনার সেন্ট মিচেল'স হাই স্কুল থেকে শিক্ষা জীবন শুরু করেন।পরবর্তিতে মুম্বাইয়ের জাবিয়ের ইন্সটিটিউট অব কমিউনিকেশন থেকে ডিপ্লোমা ডিগ্রী অর্জন করেন। তার স্ত্রীর নাম প্রীতি আলী।
ইমতিয়াজ আলি তার ক্যারিয়ার শুরু করেন জি টিভির কুরুক্ষেত্র এবং স্টার প্লাসের জন্য ইমতেহান নামক অনুষ্ঠান পরিচালনার মাধ্যমে। আলীর বলিউড যাত্রা শুরু হয় সোচা না থা চলচ্চিত্রের মধ্য দিয়ে ২০০৫ সালে।
২০০৭ সালে বাস্তবের জুটি কারিনা কাপুর ও শহীদ কাপুরকে নিয়ে নির্মাণ করেন জাব উই মেট যা একই সাথে বক্স অফিস ও সমালোচক মহলে সামান আবেদন রাখে।
আলমোহাদ খিলাফত
আলমোহাদ খিলাফত (, from Arabic "", "the monotheists" or "the unitarians") ছিল ১২ শতকের মরক্কান বংশোদ্ভূত বার্বা‌র-মুসলিম রাজবংশ যা ১২ শতকে আটলাস পর্বতমালার তিনমিলে প্রতিষ্ঠিত হয়।
হেনরি জে. আর্নল্ড
হেনরি জে. আর্নল্ড (, জন্ম: ১৪ মার্চ, ১৮৬৬) যুক্তরাষ্ট্রের রাজনীতিবিদ ছিলেন। ১৯১২ সাল থেকে ১৯১৩ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
ত্শুল-খ্রিম্স-দার-র্গ্যাস (পঁয়তাল্লিশতম গানদেন ত্রিপা)
ত্শুল-খ্রিম্স-দার-র্গ্যাস () (১৬৩২-১৭০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়তাল্লিশতম দ্গা'-ল্দান-খ্রি-পা বা প্রধান ছিলেন।
ত্শুল-খ্রিম্স-দার-র্গ্যাস ১৬৩২ খ্রিষ্টাব্দে তিব্বতের আমদো অঞ্চলের ঝো-ব্জাং () নামক স্থানে জন্মগ্রহণ করেন। তিনি কম বয়সে নো-মোন-খাং-দোন-য়ো-র্গ্যাল-ম্ত্শান () নামক ব্যা-খুং () বৌদ্ধবিহারের প্রধানের নিকট দীক্ষালাভ করেন। তিনি সেরা বৌদ্ধবিহার বিশ্ববিদ্যালয়ের সে-রা-মাদ মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। তাঁর উল্লেখযোগ্য শিক্ষক ছিলেন পঞ্চম দলাই লামা এবং ঙ্গাগ-দ্বাং-ব্স্তান-'দ্জিন-'ফ্রিন-লাস () নামক বৌদ্ধ লামা। ত্রিশ বছর বয়সে তিনি সে-রা-মাদ মহাবিদ্যালয়ে অধ্যাপনার কাজে নিযুক্ত হন এবং চৌদ্দ বছর এই দায়িত্ব পালন করেন। তিনি 'ওল-খা-র্দ্জিং-ফ্যি (), ব্সাম-গ্লিং-স্লেব-রি (), ত্শাল-গুং-থাং () এবং গ্সাং-স্ঙ্গাগ-ম্খার () প্রভৃতি বৌদ্ধবিহারের প্রধানের দায়িত্ব পালন করেন ও সংস্কার সাধন করেন। ১৬৭৬ খ্রষ্টাব্দে তিনি পঞ্চম দলাই লামার নির্দেশে বিভিন্ন মঙ্গোল শাসকদের মধ্যে বিবাদের নিষ্পত্তি ঘটান। সাতচল্লিশ বছর বয়সে তিনি পঞ্চম দলাই লামা কর্তৃক ভিক্ষুর শপথ গ্রহণ করেন। এরপর তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধান হিসেবে দায়িত্ব পালন করেন। ১৬৮৫ খ্রিষ্টাব্দে তিনি দ্গা'-ল্দান বৌদ্ধবিহারের পঁয়তাল্লিশতম প্রধান হিসেবে নির্বাচিত হন এবং সাত বছর এই পদে থাকেন। এই পদে তিনি পুনরায় ১৬৯৫ খ্রিষ্টাব্দে অধিষ্ঠিত হন এবং ১৬৯৯ খ্রিষ্টাব্দ পর্যন্ত এই পদে থাকেন। এই সময় তিনি এই বিহারে মৈত্রেয় বুদ্ধ, ত্সোং-খা-পা-ব্লো-ব্জাং-গ্রাগ্স-পা প্রভৃতির মূর্তি স্থাপন করেন ও স্ঙ্গাগ্স-ম্খার () মন্দিরের প্রধান প্রার্থনা ভবনের নির্মাণ করেন। তিনি ষষ্ঠ দলাই লামাকে লাম-রিম সম্বন্ধে শিক্ষাদান করেন। ১৬৯৯ খ্রিষ্টাব্দে তিনি 'ওল-খা-র্দ্জিং-ফ্যি () বৌদ্ধবিহারে বসবাস শুরু করেন।
জে. এম. পার্কিনস
জে. এম. পার্কিনস () ছিলেন যুক্তরাষ্ট্রের একজন রাজনীতিবিদ যিনি ১৯১৩ সাল থেকে ১৯১৫ সাল পর্যন্ত ডেনভার, কলোরাডোর মেয়র হিসেবে কাজ করেছিলেন।
স্ব্যিন-পা-র্গ্যা-ম্ত্শো
স্ব্যিন-পা-র্গ্যা-ম্ত্শো () বা ঙ্গাগ-দ্বাং-দ্পাল-ব্জাং () (১৬২৯-১৬৯৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেচল্লিশতম দ্গা'-ল্দান-খ্রি-পা বা প্রধান ছিলেন।
ত্শুল-খ্রিম্স-দার-র্গ্যাস ১৬২৯ খ্রিষ্টাব্দে তিব্বতের আমদো অঞ্চলের সে-ম্দো () নামক স্থানে জন্মগ্রহণ করেন। তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পঞ্চম দলাই লামা তাঁকে ত্সোং-খা-পা-ব্লো-ব্জাং-গ্রাগ্স-পা রচিত লাম-রিম-ছেন-মো () গ্রন্থ সম্বন্ধে শিক্ষাদান করেন। ব্লো-ব্জাং-দোন-য়োদ () নামক বিয়াল্লিশতম দ্গা'-ল্দান-খ্রি-পা, 'জাম-দ্ব্যাংস-গ্রাগ্স-পা () নামক ষষ্ঠ দলাই লামার শিক্ষক, রাব-ব্যাম্স-ছোস-র্জে-রিন-ছেন-র্গ্যা-ম্ত্শো (), 'জাম-দ্ব্যাংস-র্নাম-র্গ্যাল (), 'জাম-দ্ব্যাংস-দ্গা'-বা'ই-ব্শেস-গ্ন্যেন () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন। ১৬৮০ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান হিসেবে অধিষ্ঠিত হন। ১৬৯২ খ্রিষ্টাব্দে তিনি দ্গা'-ল্দান বৌদ্ধবিহারের ছেচল্লিশতম প্রধান হিসেবে নির্বাচিত হন এবং চার বছর এই পদে থাকেন। তাঁর উল্লেখযোগ্য শিষ্য ছিলেন ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা (), ফা-বোং-কা-পা-'জাম-দ্ব্যাংস-গ্রাগ্স-পা () প্রভৃতি।
ব্লো-ব্জাং-ছোস-'ফেল (গানদেন ত্রিপা)
ব্লো-ব্জাং-ছোস-'ফেল () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতচল্লিশতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ছোস-'ফেল সপ্তদশ শতাব্দীর মধ্যভাগে তিব্বতের খাম্স অঞ্চলের ঝোল () নামক স্থানে জন্মগ্রহণ করেন। তিনি ইয়েংতাং বৌদ্ধবিহারের দীক্ষালাভ করেন ও ধর্মশিক্ষা শুরু করেন। লাসা শহরে যাত্রা করে দ্গা'-ল্দান বৌদ্ধবিহার বিশ্ববিদ্যালয়, সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। দ্গে'-দুন-গ্রাগ্স-পা () এবং ব্লো-ব্জাং-দ্গে-লেগ্স () নামক বিখ্যাত লামারা তাঁর উল্লেখযোগ্য শিক্ষক ছিলেন। ১৬৯১ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। এর কিছুদিনের মধ্যে তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রশাসনের দায়িত্ব গ্রহণ করেন করেন। এরপর তিনি ম্ঙ্গা'-রিস-ম্থো-ল্দিং () বৌদ্ধবিহারের প্রধান হিসেবে অধিষ্ঠিত হন। এই সময় তাঁর খ্যাতি সমগ্র লাদাখ অঞ্চলে ছড়িয়ে পড়ে। ১৬৯৯ খ্রিষ্টাব্দে তিনি দ্গা'-ল্দান বৌদ্ধবিহারের সাতচল্লিশতম প্রধান হিসেবে নির্বাচিত হন এবং তিন বছর এই পদে থাকেন। তাঁর উল্লেখযোগ্য শিষ্য ছিলেন ব্লো-ব্জাং-দার-র্গ্যাস () নামক উনপঞ্চাশতম দ্গা'-ল্দান-খ্রি-পা।
শিক্ষা মন্ত্রণালয় (বাংলাদেশ)
শিক্ষা মন্ত্রণালয় গণপ্রজাতন্ত্রী বাংলাদেশ সরকারের প্রাথমিক শিক্ষা পরবর্তী মাধ্যমিক খাতের জন্যে অগ্রগামী নীতি পরিকল্পনা এবং উন্নয়নে সংশ্লিষ্ট প্রশাসন। এই মন্ত্রণালয় মূলত মাদ্রাসা, কারিগরি এবং বৃত্তিমূলক (ভকেশনাল) শিক্ষা পদ্ধতিসহ অর্ন্তভূক্ত দেশের মাধ্যমিক ও উচ্চ মাধ্যমিক শিক্ষা নীতি প্রনয়ন এবং বাস্তবায়ন করে থাকে। এটি দেশের মাধ্যমিক পর্যায়ের প্রতিষ্ঠান সমূহের ব্যবস্থাপনা ও প্রশাসন পরিচালনার উদ্দশ্যে আইন, বিধি ও প্রবিধান প্রচলন করে।
বর্তমানে মন্ত্রনালয়ের অধীনে ৬১ হাজারেরও বেশি মাধ্যমিক বিদ্যালয়/মহাবিদ্যালয়/মাদ্রাস্রা এবং ৩৭টি সরকারী ও ৯০টি বেসরকারী বিশ্ববিদ্যালয় আওতাধীন রয়েছে।
যে সকল বিভাগসমূহ এই মন্ত্রনালয়ের আওতাধীন রয়েছে :
২০১৩-২০১৪ অর্থবছরে শিক্ষা মন্ত্রণালয়ে মোট বন্টনকৃত রাজস্ব বাজেটের পরিমাণ ছিলো ১০০৭৯.২৩ মিলিয়ন যা মোট জাতীয় বন্টনের ৭.৩৯%।
লিং রিনপোছে
লিং রিনপোছে তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
প্রফুল্ল কুমার মহন্ত
প্রফুল্ল কুমার মহন্ত () অসমের একজন প্রাক্তন মূখ্যমন্ত্রী। তিনি অসম আন্দোলন-এর অন্যতম নেতা ও অসম গণ পরিষদের প্রাক্তন সভাপতি ছিলেন। ১৯৮৫ সনে তিনি অসমের মূ্খ্যমন্ত্রী পদে নিযুক্তি হয়েছিলেন। ১৯৯৬ তিনি দ্বিতীয়বার অসমরে মূখ্যমন্ত্রী পদে নির্বাচিত হয়েছিলেন। ২০০৫ সনে প্রফুল্ল কুমার মহন্তকে অসম গণ পরিষদ (অগপ) থেকে বহিস্কার করা হয়েছিল ফলে তিনি ২০০৫ সনের ১৫ সেপ্টেম্বরে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯ সনের সাধারণ নির্বাচনে তিনি অসম গণ পরিষদে পুনরায় যোগদান করছিলেন। ১৯৯৮ সন থেকে ২০০১ সনে আলফা সদস্যের পরিবারকে গুপ্তহত্যার জন্য শইকীয়া কমিশন সেই সময়ের গৃহমন্ত্রী প্রফুল্ল কুমার মহন্তকে অভিযোগ করেছিলেন।
প্রফুল্ল কুমার মহন্তকে অসমের একজন প্রভাবশালী নেতা হিসেবে গন্য করা হয়। সদৌ অসম ছাত্র সন্থার সভাপতি পদে থাকার সময় তিনি অসম আন্দোলনের অন্যতম নেতা ছিলেন। অসম আন্দোলনের কয়েকজন বিশিষ্ট নেতাদের নিয়ে তিনি অসম গণ পরিষদ গঠন করেছিলেন। তিনি এই রাজনৈতিক দলের সভাপতি পদে নিযুক্ত ছিলেন। ১৯৮৫ সনে তিনি নগাও বিধানসভার প্রার্থী হিসেবে নির্বাচিত হয়েছিলেন। তারপর থেকে তিনি বঢ়মপুর বিধানসভা থেকে বিধায়ক পদে নির্বাচিত হয়ে আসছেন। ১৯৯৮ সন থেকে ২০০১ সনে সংঘটিত আলফা পরিবার গুপ্তহত্যায় শইকীয়া কমিশন প্রফুল্ল কুমার মহন্তকে হত্যাকান্ডের সহিত জড়িত থাকা বলে অভিযোগ করে ফলে ২০০৫ সনে প্রফুল্ল কুমার মহন্তকে অসম গণ পরিষদ থেকে বহিস্কার করা হয়েছিল। দল থেকে বহিস্কার করার পর তিনি ২০০৫ সনের ১৫ সেপ্টেম্বর তারিখে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯ সনের নির্বাচনে অসম গণ পরিষদে অভিজ্ঞ সভাপতির প্রয়োজন হয়েছিল ফলে চন্দ্রমোহন পাটোয়ারীর সভাপতিত্বে প্রফুল্ল কুমার মহন্ত অসম গণ পরিষদ প্রগিতিশীল দল ভঙ্গ করেন ও পুনরায় অসম গণ পরিষদের সভাপতি হন।
১৯৮৫ সনে নগাও বিধানসভা সমষ্টি থেকে প্রফুল্ল কুমার মহন্ত প্রথমবার মূখ্যমন্ত্রী নির্বাচিত হয়েছিলেন। ১৯৮৫ সনের ২৪ ডিসেম্বর থেকে ১৯৯০ সনের ২৭ নভেম্বর তিনি মূখ্যমন্ত্রী পদে ছিলেন। তারপর তিনি ১৯৯৬ সনে বঢ়মপুর বিধানসভা থেকে দ্বিতীয়বার মূখ্যমন্ত্রী পদে নির্বাচিত হয়েছিলেন। ১৯৯৬ সনের ১৫ মে থেকে ২০০১ সনের ১৭ মে পর্যন্ত তিনি দ্বিতীয়বার মূ্খ্যমন্ত্রীর পদে ছিলেন।
শিবগঞ্জ উপজেলা, চাঁপাইনবাবগঞ্জ
শিবগঞ্জ রাজশাহী বিভাগের চাঁপাইনবাবগঞ্জ জেলার একটি উপজেলা।
এ উপজেলার উত্তরে ভোলাহাট উপজেলা এবং ভারতের পশ্চিম বঙ্গ, দক্ষিণে নবাবগঞ্জ সদর উপজেলা ও পশ্চিম বঙ্গ, পূর্বে ভোলাহাট উপজেলা, গোমস্তাপুর উপজেলা, নাচোল উপজেলা ও নবাবগঞ্জ সদর উপজেলা, পশ্চিমে ভারতের পশ্চিম বঙ্গ।
শিবগঞ্জ বাংলাদেশের সর্ববৃহৎ উপজেলাগুলোর অন্যতম। এ উপজেলার ইউনিয়নসমূহ -
শিবগঞ্জ উপজেলার নামকরণ নিয়ে নিশ্চিতভাবে কোন তথ্য পাওয়া যায়না। তবে এই এলাকার পূর্ব নাম ছিল শেরগঞ্জ। সম্রাট শের শাহের নামানুসারে এই নামকরণ হয়। মতান্তরে, হিন্দু সম্প্রদায় তাদের অন্যতম দেবতা ‘শিব’ এর পূজার জন্য শিবগঞ্জ বাজার সংলগ্ন একটি শিব মন্দির প্রতিষ্ঠা করে এবং শিবপুজা ব্যাপক প্রচারনা লাভ করে। শিব পুজার ব্যাপকতা বা শিব মন্দিরের প্রচারেই এই এলাকার নাম শেরগঞ্জ থেকে শিবগঞ্জ হয়। শিবগঞ্জ উপজেলার নামকরণ নিয়ে আর একটি জনশ্রুতি রয়েছে, এ অঞ্চলে শিবরঞ্জন মুখোপাধ্যায় নামে একজন প্রভাবশালী ও ধনাঢ্য ব্যক্তি বাস করতেন। উক্ত ব্যক্তির প্রভাব প্রতিপত্তি চতূর্দিকে ছড়িয়ে পড়লে এ অঞ্চল শিবগঞ্জ নামে পরিচিতি লাভ করে।
মোট জনসংখ্যা ৫৯১১৭৮ জন (প্রায়) এর ভিতরে পুরুষ ২৯৫৩৩৮ জন (প্রায়) এবং মহিলা ২৯৫৮৪০ জন (প্রায়)এখানকার উল্লেখযোগ্য শিক্ষা প্রতিষ্ঠানগুলোর মধ্যে রয়েছেঃ
শিবগঞ্জ উপজেলার অর্থনৈতিক কর্মকান্ডের একটা বড় অংশ আবর্তিত হয় আম ও আম বাগানকে কেন্দ্র করে। মে মাস হতে জুলাই মাস পর্যন্ত আমকে কেন্দ্র করে সমগ্র শিবগঞ্জ যেন বিপুল উৎসাহ উদ্দীপনায় জেগে ওঠে। কেউ নিজে চাষ করেন আবার কেউ বাগান মালিক হতে লিজ নিয়ে বাগান পরিচর্যা করে আম উৎপাদন করেন। কানসাটের বিখ্যাত আমের বাজারে আম মৌসুমে উপজেলার বিভিন্ন জায়গা হতে নানা জাতের আম বেচা কেনা হয় । এক মৌসুমে দেশের এই বৃহৎ আমের বাজারে প্রায় শত কোটি টাকার আমের বাণিজ্য হয়।
মে মাস থেকে জুলাই মাস পর্যন্ত আমকে কেন্দ্র করে শিবগঞ্জের বিভিন্ন স্থানে আমের বাজার চালু হয়। এ সমস্ত বাজারে ভোর রাত থেকে সন্ধ্যা পর্যন্ত কেনা-বেচা চলে। প্রতিটি বাজারে কয়েক মাসের জন্যে গড়ে ওঠে আমের আড়ত। এসমস্ত আড়ত আম কিনে পাঠিয়ে দেয় দেশের বিভিন্ন স্থানে। হাজার হাজার মানুষ জড়িত হয়ে পড়ে আম ব্যবসার সঙ্গে। যেহেতু আমকে কেন্দ্র করে অসংখ্য মানুষের সমাবেশ ঘটে সেহেতেু ব্যবসা বানিজ্যের অন্যান্য সেক্টর যেমন- রেস্টুরেন্ট, পরিবহন ইত্যাদিতে তেজীভাব পরিলক্ষিত হয়। তাছাড়া আমের ব্যবসাকে কেন্দ্র করে স্থানীয় লোকজনের আয় উপার্জন ও বেড়ে যায় বিধায় তাদের ক্রয়ক্ষমতাও বৃদ্ধি পায় যার ইতিবাচক প্রভাব পড়ে ব্যবসা বানিজ্যের সকল সেক্টরে। শিবগঞ্জের কানসাট আমের বাজার বাংলাদেশের সর্ব বৃহৎ আমের বাজার। এ বাজার থেকে আম প্রেরণ করা হয় সমগ্র বাংলাদেশে। তাছাড়া শিবগঞ্জ, খাসেরহাট, চামাবাজার, রাণীহাটি প্রভৃতি জায়গায়ও বসে আমের বাজার। মূলত আমের মৌসুমে শিবগঞ্জ উপজেলার প্রতিটি মোড়ে বসে আমের আড়ত।
বাটালি পাহাড়
বাটালি পাহাড় যা বাটালি হিল নামেও পরিচিত, চট্টগ্রামের টাইগার পাস এলাকায় অবস্থিত চট্টগ্রামের শহরের সর্বাধিক উঁচু পাহাড়। এর চুড়া থেকে বঙ্গোপসাগর এবং চট্টগ্রাম শহরের বড় অংশ পরিষ্কারভাবে দেখা যায়।
দ্বিতীয় বিশ্বযুদ্ধের সময়ে বাটালি পাহাড়ের চুড়ায় বিমান বিধ্বংসী কামান স্থাপন করা হয়েছিল। শহরকে উপর থেকে দেখার জন্য এটি একটি উত্তম স্থান।
হেডিংলি স্টেডিয়াম
হেডিংলি স্টেডিয়াম ইংল্যান্ডের একটি ক্রীড়া কমপ্লেক্সবিশেষ। এটি পশ্চিম ইয়র্কশায়ারের লিডসের হেডিংলি এলাকায় অবস্থিত একটি আন্তর্জাতিকমানের স্টেডিয়াম। সংক্ষেপে এ স্টেডিয়ামটি হেডিংলি নামে পরিচিত। এ স্টেডিয়ামে ক্রিকেট ও রাগবি খেলার জন্য দু’টি অংশ রয়েছে। তন্মধ্যে ক্রিকেটের জন্য ইয়র্কশায়ার কাউন্টি ক্রিকেট ক্লাব, রাগবি লীগের জন্য লিডস রাইনোজ এবং রাগবি ইউনিয়নের জন্য লিডস কার্নেগি দল অনুশীলনের জন্য মাঠটি ব্যবহার করে থাকে। শুরুতে এর মালিক ছিল লিডস ক্রিকেট, ফুটবল ও অ্যাথলেটিক কোম্পানী। বর্তমানে এ মাঠটি ইয়র্কশায়ার কাউন্টি ক্রিকেট ক্লাব ও লিডস রাগবি দল কর্তৃক যৌথভাবে পরিচালিত হয়।
১৭,৫০০ আসনবিশিষ্ট এ স্টেডিয়ামে ১৮৯৯ সাল থেকে টেস্ট ক্রিকেট অনুষ্ঠিত হয়ে আসছে। ২০০৬ সাল থেকে লিডস মেট্রোপলিটন বিশ্ববিদ্যালয়ের সাথে চুক্তিবদ্ধতার দরুন প্রাতিষ্ঠানিকভাবে স্টেডিয়ামটি হেডিংলি কার্নেগি স্টেডিয়াম নামে পরিচিতি পাচ্ছে।
১৯৬৫ সালে নিউজিল্যান্ডের বিপক্ষে জন এডরিচ ৫৩টি চার ও ৫টি ছক্কার সাহায্যে ৩১০* রানে অপরাজিত ছিলেন। কিন্তু, ইংরেজ অধিনায়ক এম.জে.কে. স্মিথ ডিক্লেয়ার ঘোষণা করলে গ্যারি সোবার্সের তৎকালীন অপরাজিত ৩৬৫* রানের বিশ্বরেকর্ড ভঙ্গের সম্ভাবনা স্তিমিত হয়ে যায়। খেলায় ইংল্যান্ড ইনিংস ও ১৮৭ রানের ব্যবধানে জয়লাভ করে।
১৯৭৫ সালে চার টেস্টের অ্যাশেজ সিরিজের তৃতীয় টেস্টে ১৯ আগস্ট তারিখে প্রধান গ্রাউন্ডসম্যান জর্জ কথ্রে পিচে গর্ত দেখতে পান এবং উইকেটের এক প্রান্তে তৈলাক্ত পদার্থ পড়ে থাকতে দেখতে পান। এর ফলে খেলা পরিত্যক্ত ঘোষিত হয় ও ড্র হিসেবে ফলাফল দেখানো হয়। এ খেলায় ইংল্যান্ডের জয়ের সম্ভাবনা ছিল।
জেএম সেন হল
জেএম সেন হল বাংলাদেশের চট্টগ্রামের প্রথম টাউন হল। এটি চট্টগ্রামের কেন্দ্রস্থল আন্দরকিল্লার নিকটবর্তী রহমতগঞ্জ এলাকায় অবস্থিত।
মূলত ভারতের স্বাধীনতা আন্দোলন জোরদার করার ক্ষেত্রে, স্বাধীনতা সংগ্রামী-স্বাধীনতাকামী জনসাধারণের মত-বিনিময়ের মিলনস্থান এবং শিল্প-সংস্কৃতি চর্চার কেন্দ্র হিসেবে জেএম সেন হল প্রতিষ্ঠা করা হয়। তৎকালীন ব্যারিস্টার ও কলকাতা শহরের মেয়র এবং জাতীয় কংগ্রেস পার্টির প্রেসিডেন্ট, দেশপ্রিয় যতীন্দ্রমোহন সেনগুপ্ত তাঁর পিতা যাত্রামোহন সেনের, যিনি পেশায় একজন আইনজীবী ছিলেন, স্মৃতিতে এই মিলনায়তনের নামকরণ করেন। ১৮৭৫ সালে, যাত্রামোহন সেন চট্টগ্রাম অ্যাসোসিয়েসনের নামে একটি সংগঠন এবং ট্রাস্ট্রি বোর্ড গঠন করেন। এরপর কিছু বছর পর ১৯১৪ সালে মিলনায়তনের জন্য জমি এবং তিন হাজার টাকার আর্থিক সহায়তা প্রদান করেন। দু-বছর পর ১৯১৬ সালের ১৯ নভেম্বর শরৎচন্দ্র রায়বাহাদুর সেই স্থানে জেএম সেন হল নামে প্রথম টাউন হলের ভিত্তিপ্রস্তর স্থাপন করেন। ১৯২০ সালের ৮ ফেব্রুয়ারি রায়বাহাদুর নবীনচন্দ্র দত্ত এই হলের আনুষ্ঠানিক উদ্বোধন করেন।
এই হলে একটি ক্লাব রয়েছে। এছাড়াও রয়েছে ব্রিটিশ বিরোধী স্বাধীনতা সংগ্রামের অন্যতম বিপ্লবী নেতা মাস্টারদা সূর্য সেন, উপমহাদেশ খ্যাত রাজনীতিবিদ যতীন্দ্রমোহন, সাংবাদিক, আইনজীবী ও রাজনীতিবিদ মহিমচন্দ্র দাস, চট্টগ্রামের নারী আন্দোলনের অন্যতম পুরোধা নেলী সেনগুপ্তার আবক্ষ মূর্তি।
চট্টগ্রাম কোর্ট বিল্ডিং
চট্টগ্রাম কোর্ট বিল্ডিং বা চট্টগ্রাম আদালত ভবন চট্টগ্রাম শহরের পরীর পাহাড়ে অবস্থিত একটি প্রশাসনিক ভবন। ব্রিটিশ ইস্ট ইন্ডিয়া কোম্পানি ১৭৭৩ সালে চট্টগ্রামকে পৃথক প্রশাসনিক অঞ্চল ঘোষণা করে। এসময় প্রশাসনিক কাজের জন্য এই দ্বিতল ভবনটি নির্মাণ করা হয়। এর আয়তন ১,৫৩,০০০ বর্গফুট ও কক্ষ সংখ্যা শতাধিক।
এখান থেকে জেলা প্রশাসক, বিভাগীয় কমিশনার ও আদালতের কার্যাবলী পরিচালিত হয়। এছাড়া জেলা ট্রেজারি এখানে অবস্থিত।
বর্তমানে পুরাতন ভবনে কার্যক্রমের স্থান সংকুলান না হওয়ায় পুরাতন ভবনের পাশে নতুন নির্মিত হয়েছে। সম্প্রতি এতে অগ্নিকান্ডের ঘটনা ঘটে।
জিয়া স্মৃতি যাদুঘর
জিয়া স্মৃতি জাদুঘর চট্টগ্রাম শহরে অবস্থিত একটি জাদুঘর। বাংলাদেশের প্রাক্তন রাষ্ট্রপতি জিয়াউর রহমান এর স্মৃতি রক্ষার্থে বর্তমানে এটি ব্যবহৃত হচ্ছে। ১৯১৩ সালে তৎকালীন ব্রিটিশ সরকার ভবনটি নির্মাণ করে। পূর্বে এটি চট্টগ্রাম সার্কিট হাউস হিসেবে ব্যবহৃত হত।
বাংলাদেশের তৎকালীন রাষ্ট্রপতি জিয়াউর রহমান ১৯৮১ সালের মে মাসে চট্টগ্রাম সফরকালে চট্টগ্রাম সার্কিট হাউসের ৪ নং কক্ষে উঠেন। ৩০ মে একটি সামরিক অভ্যুত্থানে তিনি নিহত হন। সে বছরের ৩ জুন সার্কিট হাউসকে একটি জাদুঘরে রূপান্তরের জন্য সরকারি প্রস্তাব গৃহীত হয় এবং ১৯৯৩ সালের ৬ সেপ্টেম্বর এর উদ্বোধন করা হয়। এখানে জিয়াউর রহমানের ব্যক্তিগত বেশ কিছু সামগ্রী সংরক্ষিত রয়েছে। এটি মূলত রাষ্ট্রপতি বীরউত্তম জিয়াউর রহমান স্মৃতি জাদুঘর। এখানেই ইতিহাসের অন্যতম একটি হত‍্যাকান্ডের কিছু নমুনা আছে। এখানে একটি লাইব্রেরীও আছে।
এটি জিয়াউর রহমান কেন্দ্রিক স্মৃতি জাদুঘর হলেও এখানে তাঁর ব্যক্তিগত বেশ কিছু সামগ্রী ছাড়াও মুক্তিযুদ্ধের বিভিন্ন নিদর্শন ও দুর্লভ ফটোগ্রাফ সংরক্ষিত আছে। এর মধ্যে উল্লেখযোগ্য হলো কালুরঘাট বেতার কেন্দ্রের ট্রান্সমিটারটি যা দিয়ে তৎকালীন পাকিস্তান সেনাবাহিনীর মেজর জিয়াউর রহমান প্রথমে পাকিস্তান সেনাবাহিনীর বিরুদ্ধে বিদ্রোহের ও পরে বঙ্গবন্ধু শেখ মুজিবুর রহমানের পক্ষে স্বাধীনতা ঘোষণা জারী করেছিলেন।
১৯১৩ তে নির্মিত ভবনটির পিছনভাগে একটি নতুন প্রশাসনিক ভবন নির্মাণ করা হয়েছে। এ ভবনে একটি মিলনায়তন ও লাইব্রেরি স্থাপন করা হয়েছে।
ব্রায়ান উইলসন কার্নিংহান
ব্রায়ান উইলসন কার্নিংহান একজন কানাডীয় কম্পিউটার বিজ্ঞানী যিনি বেল ল্যাব্‌স এ ইউনিক্স নির্মাতা কেন টম্পসন ও ডেনিস রিচি এর সাথে কাজ করেছেন এবং ইউনিক্স ডেভেলপমেন্টে অবদান রেখেছেন। তিনি বর্তমানে প্রিন্সটন বিশ্ববিদ্যালয় এর কম্পিউটার বিজ্ঞানের একজন অধ্যাপক।
কার্নিংহান ১৯৪২ সালের ১ জানুয়ারি টরোন্টোতে জন্মগ্রহণ করেন। তিনি টরন্টো বিশ্ববিদ্যালয় থেকে ১৯৬৪ সালে ইঞ্জিনিয়ারিং ফিজিক্সে ব্যাচেলর্স ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৬৯ সালে তড়িৎ প্রকৌশলে পিএইচডি ডিগ্রি অর্জন করেন।
দোন-গ্রুব-র্গ্যা-ম্ত্শো
দোন-গ্রুব-র্গ্যা-ম্ত্শো () (১৬৫৫-১৭২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটচল্লিশতম দ্গা'-ল্দান-খ্রি-পা বা প্রধান ছিলেন।
দোন-গ্রুব-র্গ্যা-ম্ত্শো ১৬৫৫ খ্রিষ্টাব্দে তিব্বতের খাম্স অঞ্চলের ক্রে-নাগ-ত্শাং () নামক স্থানে জন্মগ্রহণ করেন। তাঁর পিতার নাম ছিল স্পেন-পা-ত্শে-রিং () এবং মাতার নাম ছিল দ্পাল-ব্সাম-'দ্জোম-পা ()। ১৬৬৭ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। এই সময় পঞ্চম পাঞ্চেন লামা তাঁকে ভিক্ষুর শপথ দান করেন। ১৬৮২ খ্রিষ্টাব্দে তিনি গোমাং বৌদ্ধবিহারের প্রধান হিসেবে এবং ১৬৯৫ খ্রিষ্টাব্দে গ্যুমে মহাবিদ্যালয়ের প্রধান হিসেবে অধিষ্ঠিত হন। ১৭০২ খ্রিষ্টাব্দে তিনি দ্গা'-ল্দান বৌদ্ধবিহারের আটচল্লিশতম প্রধান হিসেবে নির্বাচিত হন। এই সময় ষষ্ঠ দলাই লামা তাঁর শিষ্যত্ব লাভ করেন। ষষ্ঠ দলাই লামার সঙ্গে কোশোত মঙ্গোল নেতা ল্হাজাং খানের বিরোধের পর মোনপা পেকার দ্জিনপা নামক ল্হাজাং খানের পুত্রকে নতুন দলাই লামা হিসেবে স্বীকৃতি প্রদানে অস্বীকার করায় ১৭০৮ খ্রিষ্টাব্দে ব্লো-ব্জাং-ছোস-'ফেল দ্গা'-ল্দান বৌদ্ধবিহারের প্রধানের পদ থেকে সরে আসতে বাধ্য হন। এরপর তিনি ব্যা-য়ুল () বৌদ্ধবিহারে যাত্রা করে সেখানে জীবনের শেষ দুই দশক বসবাস করেন।
গামা পালোয়ান
গামা পালোয়ান (২২ মে ১৮৮০ - ১৯৬৩) (), জন্ম নাম গোলাম মুহাম্মদ গুরজার (), ছিলেন একজন বিখ্যাত পালোয়ান বা কুস্তিগির। পাঞ্জাবের অমৃতসরে তিনি জন্ম গ্রহণ করেন। ১৯১০ এর ১৫ অক্টোবর ওয়ার্ল্ড হেভিওয়েট চ্যাম্পিয়নশিপের ভারতীয় সংস্করণ তাকে প্রদান করা হয়। ৫০ বছরের কর্মজীবনে তিনি অপরাজেয় হিসেবে টিকে ছিলেন। তাকে তার সময়ের শ্রেষ্ঠ পালোয়ান হিসেবে গণ্য করা হয়। ১৯৪৭ সালে ভারত বিভাগের পর তিনি নবগঠিত রাষ্ট্র পাকিস্তান চলে যান।
গোলাম মুহাম্মদের পাঞ্জাবি ডাকনাম ছিল "গামা"। একটি মুসলিম গুরজার পরিবারে তিনি জন্ম নেন। খ্যাতনামা কুস্তিগির মুহাম্মদ আজিজ তার পিতা। মধ্য প্রদেশের দেশীয় রাজ্য দাতিয়ার শাসক মহারাজা ভবানি সিং তরুণ কুস্তিগির ও তার ভাই ইমাম বখশের পৃষ্ঠপোষকতা করেন। ১০ বছর বয়সে যোধপুরে অনুষ্ঠিত একটি প্রতিযোগিতায় প্রবেশ করার মাধ্যমে তিনি প্রথম নজরে আসেন। এই প্রতিযোগিতায় চারশতের বেশি কুস্তিগির অংশ নেয়। তরুণ গামা শেষে টিকে থাকা পনেরজন কুস্তিগিরের অন্যতম ছিলেন। এসময় যোধপুরের মহারাজা অসাধারণ প্রাণশক্তি ও জ্যেষ্ঠ কুস্তিগিরদের সামনে তার দক্ষতার গামাকে বিজয়ী ঘোষণা করেন।
গামা পালোয়ানের দৈনিক চর্চার মধ্যে ছিল তার সহযোগী ৪০ জন কুস্তিগীরের সাথে মল্লযুদ্ধ। তিনি প্রতিদিন দশ লিটার দুধ, দেড় পাউন্ড এলমন্ড পেস্ট মিশ্রিত শক্তিবৃদ্ধিকারী পানীয় ও সেসাথে ফলের রসসহ অন্যান্য খাবার খেতেন। উচ্চ প্রোটিন ও উচ্চ শক্তির খাবার তার পেশির জন্য সহায়ক হয়।
২২ বছর বয়সে বরোদায় তিনি ১২০০ কেজি পাথর উত্তোলন করেন। পাথরটি বরোদা জাদুঘরে প্রদর্শনের জন্য রাখা হয়। এটি আড়াই ফুট উচু। এতে খোদাই করে লেখা আছে যে এই পাথর ১৯০২ সালের ২৩ ডিসেম্বর গোলাম মুহাম্মদ উত্তোলন করেন। তিনি বরোদায় কুস্তি প্রতিযোগীতায় আসেন। কিন্তু কোনো ম্যাচ না পাওয়ায় ১২০০ কেজির পাথর উত্তোলন করেন এবং কিছু দূর বহন করেন।
১৯ বছর বয়সে গোলাম মুহাম্মদ গুজরানওয়ালার (বর্তমান পাঞ্জাব, পাকিস্তান মুসলিম কুস্তিগীর ও ভারতীয় কুস্তি চ্যাম্পিয়ান মধ্যবয়সী রহিম বখশ সুলতানি ওয়ালাকে চ্যালেঞ্জ করার মাধ্যমে তার নাম ছড়িয়ে পড়ে। ৭ ফুট উচু ও খুব ভালো রেকর্ডধারী রহিম ৫ফুট ৭ ইঞ্চি উচ্চতার গামাকে সহজে হারিয়ে দেবেন বলে মনে হয়েছিল। রহিমের একমাত্র দুর্বলতা ছিল তার বয়স। তিনি তার কর্মজীবনের শেষসীমায় পৌছে গিয়েছিলেন। তাদের লড়াই চার ঘন্টা ধরে চলে এবং শেষ পর্যন্ত ড্র হয়। রহিম বখশের সাথে প্রতিযোগীতা গামার ক্যারিয়ারের মোড় ঘুরিয়ে দেয়। এরপর তাকে ভারতীয় কুস্তি প্রতিযোগীতার পরবর্তী প্রতিদ্বন্দ্বী হিসেবে দেখা হয়। প্রথমবার গামা প্রতিরক্ষামূলকভাবে খেলেন। কিন্তু দ্বিতীয় পর্যায়ে তিনি আগ্রাসী হন। নাক ও কান থেকে বেশ রক্তপাত হওয়ার পরও তিনি রহিম বখশকে ক্ষতিগ্রস্ত করতে সক্ষম হন।
২০১৪ ফিফা বিশ্বকাপ পরিসংখ্যান
নিম্নলিখিত নিবন্ধ, ২০১৪ ফিফা বিশ্বকাপ পরিসংখ্যানের রূপরেখা, যা ১৩ জুলাই থেকে ১২ জুন পর্যন্ত ব্রাজিলে অনুষ্ঠিত হয়েছে।
আর্জেন্টিনার লিওনেল মেসি এ টুর্নামেন্টে সেরা খেলোয়াড় নির্বাচিত হন। তাই তিনি গোল্ডেন বল লাভ করেন। হামেস রোদ্রিগেস সর্বোচ্চ গোলদাতা হওয়ায় গোল্ডেন বুট লাভ করেন।
এই বিশ্বকাপে জার্মানি বিশ্ব চ্যাম্পিয়নের মর্যাদা লাভ করে এবং আর্জেন্টিনা রানার্স আপের মর্যাদা লাভ করে। এছাড়া নেদারল্যান্ডস তৃতীয় ও ব্রাজিল চতুর্থ স্থান অধিকার করে।
ব্লো-ব্জাং-দার-র্গ্যাস
ব্লো-ব্জাং-দার-র্গ্যাস () (১৬৬২-১৭২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনপঞ্চাশতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-দার-র্গ্যাস ১৬৬২ খ্রিষ্টাব্দে তিব্বতের আমদো অঞ্চলের আ-গ্জিগ্স-থাং () নামক স্থানে জন্মগ্রহণ করেন। তাঁর পিতার নাম ছিল হোর-ত্শাং-ম্গোন-পো-ব্সাম-গ্রুব () এবং মাতার নাম ছিল ল্হা-ব্জা'-ল্হা-মো-ফ্যুগ ()। কম বয়সে তিনি ঙ্গাগ-দ্বাং-ব্লো-গ্রোস-র্গ্যা-ম্ত্শো নামক চুয়াল্লিশতম দ্গা'-ল্দান-খ্রি-পার নিকট দীক্ষালাভ করেন। কুড়ি বছর বয়সে তিনি লাসা শহরে যাত্রা করে সেরা বৌদ্ধবিহার বিশ্ববিদ্যালয়ের সে-রা-স্মাদ মহাবিদ্যালয়ে শিক্ষালাভ করেন। এই সময় ফা-বোং-খা-পা-ঙ্গাগ-দ্বাং-ব্স্তান-'দ্জিন () নামক ভিক্ষু থাকে শিক্ষার্থীর শপথ দান করেন। ১৬৯৬ খ্রিষ্টাব্দে 'দুল-'দ্জিন-ছেন-পো-'জাম-দ্ব্যাংস-গ্রাগ্স-পা () নামক ভিক্ষু থাকে ভিক্ষুর শপথ দান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন। ১৭০০ খ্রিষ্টাব্দে তিনি গ্যুতো মহাবিদ্যালয়ের প্রধান হিসেবে অধিষ্ঠিত হন এবং নয় বছর ঐ পদে থাকেন। ১৭০৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে এবং ১৭০৮ খ্রিষ্টাব্দে দ্গা'-ল্দান বৌদ্ধবিহারের উনপঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি বিভিন্ন নতুন মন্দির নির্মাণ ও মূর্তি নির্মাণ করান। তিনি এই বিহারে একশত আটটি স্তম্ভ যুক্ত একটি অতিকায় তিনতল বিশিষ্ট প্রার্থনাসভার নির্মাণও করেছিলেন। সপ্তম দলাই লামা এবং দ্পাল-ল্দান-গ্রাগ্স-পা নামক একান্নতম দ্গা'-ল্দান-খ্রি-পা তাঁর উল্লেখযোগ্য শিষ্য ছিলেন।
জাপি
জাপি অসমের সংস্কৃতির বাহক এবং অসমীয়া জাতি ও সংস্কৃতির বিশেষ প্রতীকচিহ্ন। জাপির জন্ম চীনে হয়েছিল বলে অনুমান করা হয়। প্রথম অবস্থায় জাপি দেখতে টুপির ন্যায় ছিল কালক্রমে জাপির আকার, রং ও গঠন ভিন্ন ধরনের হয়েছে। বাশ, বেত ও গাছের পাতা ব্যবহার করে জাপি প্রস্তুত করা হয়। স্থানভেদে গাছের পাতা ও জন্তুর চামড়া ব্যবহার করেও জাপি প্রস্তুত করা হয়। রুপসজ্জার উপর নির্ভর করে জাপিকে ফুলাম জাপি ও উকা জাপি এই দুই ভাগে ভাগ করা হয়েছে। আহোমের রাজত্বকালে সম্মানীয় ব্যক্তিরা মর্যদা অনুযায়ী জাপি ব্যবহার করিতেন। 
অসমে বিশিষ্ট ব্যক্তিদেরকে জাপি ও গামোছা প্রদান করে সম্মান জানানো হয়। বিহুনৃত্যে জাপি অপরিহার্য অঙ্গ। অসমের কৃষকেরা বৃষ্টির দিনে কৃষিকাজের সময় ছাতার পরিবর্ত্তে জাপির ব্যবহার করেন।
যেখানে ভূতের ভয়
যেখানে ভূতের ভয় খ্যাতনামা চলচ্চিত্র পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মস প্রযোজিত একটি ২০১২ সালের ভারতীয় চলচ্চিত্র। এতে প্রধান ভূমিকায় অভিনয় করেছেন শাশ্বত চট্টোপাধ্যায়, মৌসুমী ভট্টাচার্য,আবীর চট্টোপাধ্যায়, ভাস্বর চক্রবর্তী, পরাণ বন্দ্যোপাধ্যায় প্রমুখ। শরদিন্দু বন্দ্যোপাধ্যায়ের "ভূত ভবিষ্যৎ", সত্যজিৎ রায়ের "ব্রাউন সাহেবের বাড়ি" ও "অনাথ বাবুর ভয়" কাহিনীর ওপর নির্ভর করে চলচ্চিত্রটি গড়ে উঠেছে।
চলচ্চিত্রটি "তারিণীখুড়ো" বা "তারিণীচরণ ব্যানার্জী"র মধ্যদিয়ে শুরু হয়। তিনি তার ছোটদের নিয়ে গড়ে ওঠা ফ্যানক্লাবের সদস্যদের গল্প বলেন। প্রথম ও দ্বিতীয় গল্পটি সত্যজিৎ রায়ের "ব্রাউন সাহেবের বাড়ি" ও "অনাথ বাবুর ভয়" কাহিনীর ওপর ভিত্তি করে গড়ে ওঠে এবং তৃতীয় বা শেষ গল্পটি গড়ে উঠেছে শরদিন্দু বন্দ্যোপাধ্যায়ের "ভূত ভবিষ্যৎ" কাহিনীর ওপর। এর একটি চতুর্থ কাহিনী "লখনৌ ডুয়েল" ছিল, কিন্তু কাহিনীর দৈর্ঘ্যর কথা চিন্তা করে তা বাদ দেয়া হয়।চলচ্চিত্রটির প্রযোজনা করেন শ্রী ভেঙ্কটেশ ফিল্মস ও সুরিন্দার ফিল্মস। চলচ্চিত্রটির দৃশ্যায়ণ হয় শান্তিনিকেতন, কালিম্পং, লখনৌ সহ বেশকিছু জায়গায়। চলচ্চিত্রটি ২০১২ সালের ২১শে ডিসেম্বর মুক্তি পায়।
অ্যানামর্ফিক ওয়াইডস্ক্রিণ ডিভিডি ফরম্যাটে ২০১৩ সালের মার্চে ইংরেজি সাবটাইটেল সহ চলচ্চিত্রের ডিভিডি মুক্তি দেয়া হয়। এরসাথে সাথেই কিছু ৫.১ চ্যানেলের সুবিধেও দেয়া হয়।
সদৌ অসম ছাত্র সন্থা
সদৌ অসম ছাত্র সন্থা () সংক্ষিপ্ত রুপ AASU (আসু) ভারতের অসম রাজ্যের একটি বৃহৎ ছাত্র সংগঠন। অবৈধ বাংলাদেশী অনুপ্রবেশকারীর বিরুদ্ধে সংঘটিত অসম আন্দোলনের নেতৃত্ব সদৌ অসম ছাত্র সন্থা বহন করেছিল। ১৯৮৫ সনে অসম চুক্তি সাক্ষরিত হওয়ার পর সদৌ অসম ছাত্র সন্থার নেতারা অসম গণ পরিষদ নামক একটি রাজনৈতিক দলের গঠন করেছিলেন। অসম গণ পরিষদ ১৯৮৫ সন ও ২০০১ সনে অসমে সরকার গঠন করিতে সক্ষম হয়েছিলে।
১৯৪০ সনে অসম ছাত্র সন্মিলনী () নামক একটি ছাত্র সংগঠন বিভাজিত হয়ে হয়ে সদৌ অসম ছাত্র ফেডারেশন (ইংরেজি:All Assam Student' Federation) ও সদৌ অসম ছাত্র কংগ্রেশ( ইংরেজি:Assam Students' Congress) নামক ২টি ছাত্র সংগঠন গঠন করেছিল। প্রায় এক দশকের পর এই দুইটি ছাত্র সংগঠন একত্রিত হয়ে সদৌ অসম ছাত্র সংগঠন(ইংরেজি: All Assam Student' Association) নামক ছাত্র সংগঠনের গঠন করেছিল। ১৯৬৭ সনের জানুয়ারি মাসে এই সংগঠন সদৌ অসম ছাত্র সন্থা নামে পুননামকরন করা হয়।
১৯৭৯ সনে সদৌ অসম ছাত্র সন্থা অসম সাহিত্য সভা ও পূর্বাঞ্চলীয় গন পরিষদের প্রতিনিধিত্বে সদৌ অসম গণ সংগ্রাম পরিষদ গঠন করেছিল। জাতীয়তাবাদী সল, অসম যুবক সমাজ ও যুব অধিবক্তা ফরাম অসম গণ সংগ্রাম পরিষদে যোগদান করেছিল। সেই সময়ে মূখ্য নির্বাচন আয়োগ পুর্বের ভোটের তালিকা মতে নির্বাচন অনুষ্ঠিত করার জন্য নির্দেশ দেন কিন্তু সদৌ অসম ছাত্র সন্থা ভোটার তালিকা সংশোধন না করা পর্যন্ত নির্বাচনে অংশগ্রহন না করার জন্য অনুরোধ জানায়। কেন্দ্রীয় ও রাজ্যিক সরকার উপযুক্ত ব্যাবস্থা গ্রহন না করায় ছাত্র সন্থা আন্দোলনের সৃষ্টি করে । ভারতীয় স্বাধীনতা আন্দোলনের মত এই আন্দোলন তীব্র প্রতিক্রিয়া সৃষ্টি করেছিল। দৈনিক হাজার হাজার লোক আন্দোলনে অংশ গ্রহণ করেছিল। এই আন্দোলন অসম আন্দোলন নামে পরিচিত। ৬ বৎসর ব্যাপী এই আন্দোলন চলেছিল। অসম আন্দোলন কিছু কিছু স্থানে হিংসাত্মক রূপ ধারণ করেছিল। এই আন্দোলনে স্থানীয় লোকেরা পূর্নসমর্থন করেছিলেন। অসম আন্দোলনের মূল লক্ষ্য ছিল অবৈধ অনুপ্রবেশকারী বাংলাদেশী ব্যক্তিকে অসম থেকে বহিষ্কার করা । অসম আন্দোলন ধর্ম নির্বিশেষে বিদেশী বহিষ্কারের জন্য করা হয়েছিল এই কথা সদৌ অসম ছাত্র সন্থা স্পষ্ট করে দিয়েছিল। নেপাল থেকে হওয়া অনুপ্রবেশকারীর বিরুদ্ধে সদৌ অসম ছাত্র সন্থা আন্দোলন করেছিল। সদৌ অসম ছাত্র সন্থার আন্দোলনের ফলে অবৈধ অনুপ্রবেশকারীর বিরুদ্ধে কেন্দীয় সরকার অসম চুক্তি সাক্ষর করেছিল ফলে বিদেশী সমস্যা থেকে সমাধান পাওয়া সম্ভব হয়েছে।
দ্গে-'দুন-ফুন-ত্শোগ্স
দ্গে-'দুন-ফুন-ত্শোগ্স () (১৬৪৮-১৭২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চাশতম দ্গা'-ল্দান-খ্রি-পা বা প্রধান ছিলেন।
দ্গে-'দুন-ফুন-ত্শোগ্স ১৬৪৮ খ্রিষ্টাব্দে তিব্বতের আমদো অঞ্চলের র্মা-ছু () নামক স্থানে র্তসে-দ্বুস-ব্যাম্স-শুল () পরিবারগোষ্ঠীতে জন্মগ্রহণ করেন। তাঁর পিতার নাম ছিল 'বুম-ফ্যুগ () এবং মাতার নাম ছিল র্দো-র্জে-ম্খা'-'গ্রো ()। পাঁচ বয়সে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং পরে গ্যুমে তন্ত্র মহাবিদ্যালয়ে শিক্ষালাভ করেন। ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী লামা তাঁর অন্যতম প্রধান শিক্ষক ছিলেন। তন্ত্রের ওপর তাঁর দখলের জন্য তিনি ব্যা-ব্রাল () উপাধিলাভ করেন। ১৭১৪ খ্রিষ্টাব্দে দ্গা'-ল্দান বৌদ্ধবিহারের পঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। কোশোত মঙ্গোল নেতা ল্হাজাং খান তাঁর তন্ত্রবিদ্যায় মুগ্ধ হয়ে তাঁকে 'ত্শাল-গুং-থাং () বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তাঁর পুনর্জন্মেরা গুং-থাং লামা নামে পরিচিতি লাভ করেন। ঙ্গাগ-দ্বাং-ত্শে-'ফেল () নামক বাহান্নতম দ্গা'-ল্দান-খ্রি-পা এবং ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তাঁর উল্লেখযোগ্য শিষ্য ছিলেন। পরবর্তী জীবনে দ্গে-'দুন-ফুন-ত্শোগ্স তিব্বত সরকারের উচ্চপদস্থ কর্মচারীদের একজন উপদেষ্টা হিসেবে ষ্টাদশ শতাব্দী প্রথমার্ধে তিব্বতের বিভিন্ন রাজনৈতিক দ্বন্দ্ব ও সংকটময় পরিস্থিতি মোকাবিলায় সহায়তা করেন। ১৭২৪ খ্রিষ্টাব্দে তিনি মৃত্যুবরণ করলে পঞ্চম পাঞ্চেন লামা তাঁর পুনর্জন্ম হিসেবে ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক এক শিশুকে চিহ্নিত করেন।
গুং-থাং লামা
'গুং-থাং লামা তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
কোশোত মঙ্গোল নেতা ল্হাজাং খান দ্গে-'দুন-ফুন-ত্শোগ্স নামক পঞ্চাশতম দ্গা'-ল্দান-খ্রি-পার তন্ত্রবিদ্যায় মুগ্ধ হয়ে তাঁকে 'ত্শাল-গুং-থাং () বৌদ্ধবিহারের দায়িত্ব প্রদান করেন। দ্গে-'দুন-ফুন-ত্শোগ্স এই বিহারকে দ্গে-লুগ্স ধর্মসম্প্রদায়ের অধীনে এনে বিহারের প্রচুর সংস্কার সাধন করেন। এই বিহারের সঙ্গে যুক্ত থাকার ফলে তিনি খ্রি-গুং-থাং-পা নামে পরিচিত হন এবং তাঁর পুনর্জন্মেরা গুং-থাং লামা নামে পরিচিতি লাভ করেন।
খগেন মহন্ত
খগেন মহন্ত () ভারতের অসম রাজ্যের সুরকার, গীতকার ও গায়ক। অসমের সংস্কৃতি বিহুগানে তিনি নিপুন হওয়ার জন্য খগেন মহন্তকে বিহু সম্রাট আখ্যা দেওয়া হয়েছে।' স্নাতক ডিগ্রী গ্রহন করার পর তিনি সংগীতের জগতে প্রবেশ করেছিলেন। তিনি ফিল্ম ক্রাফ্‌ট এয়ার্ড, সংগীত নাটক একাডেমী বটা, সংগীতাচার্য বটা ইত্যাদি পুরস্কার পেয়েছিলেন।
১৯৪২ সনের ১৭ আগস্ট নগাও জেলার বগরি আমতলার গজলা সত্রের সত্রাধিকারের গৃহে খগেন মহন্তের জন্ম হয়েছিল। খগেন মহন্তের পিতার নাম হরেন্দ্রনাথ মহন্ত ও মাতার নাম লক্ষীপ্রিয়া দেবী। তিনি শেশবে পিতার নিকট থেকে নাম-কীর্ত্তন ও সত্রীয় নৃত্যকলার শিক্ষা আয়ত্ত করেছিলেন। সত্রীয়া নৃত্যের সঙ্গে তিনি খোল বাজানো বিদ্যায় পারদর্শী ছিলেন। 
১৯৬৫ সন থেকে খগেন মহন্ত আকাশবানীর শিল্পী হিসেবে গান গাওয়া আরম্ভ করেছিলেন। ১৯৭২ সনে তিনি প্রথম শ্রেনীর সুগম ও লোকসংগীত শিল্পীর স্বীকৃতি লাভ করেন। ১৯৭৬ সনের পরবর্ত্তী সময়ে তিনি আকাশবানীর কম্পজারের চাকরিতে যোগদান করেছিলেন ও বিভিন্ন শিল্পীকে গান শিখান। তারপর তিনি আকাশবানীতে সংগীত প্রয়োজক হয়েছিলেন অবশেষে তিনি আকাশবানী উত্তর-পূর্বাঞ্চলের ডেপুটি ডাইরেক্টর পদে নিযুক্তি ছিলেন। ২০০১ সনের ৩১ ডিসেম্বরে তিনি এই পদ থেকে অবসর নেন। গুয়াহাটি আকাশবানীতে থাকাকালীন অবস্থায় তিনি অসমের লোকশিল্পীর উন্নতির জন্য বিভিন্ন কার্যব্যাবস্থা গ্রহন করেছিলেন। 
খগেন মহন্ত ১৯৬৫ সনে অসমের বিখ্যাত কণ্ঠশিল্পী অর্চনা মহন্তকে বিবাহ করেন। খগেন মহন্তের পুত্র অংগরাগ মহন্ত পিতৃ আদর্শে অসমীয়া সংগীত জগতকে উজ্জ্বলীত করেছেন। 
১৯৬০ সনে অসমের ভাষা আন্দোলনে বিষ্ণুপ্রসাদ রাভা, হেমাঙ্গ বিশ্বাস, যুগল দ্বারা গঠিত হার্মনি দলে খগেন মহন্ত সক্রিয় ব্যক্তি ছিলেন। এই সময়ে তিনি সমগ্র অসমে শান্তীর কামনায় গীত রচনা করেছিলেন। তিনি অসমের চিরসবুজ গান কাউরী পরে, কলরে পাততে কাউরী পরে, মা আমি শদিয়ালৈ যামেই, পারর পাখিত গুঁজি দিলোঁ ফুলাম চিঠিখনি, পাহাড়র জুরিটি পিরীতি সাওটি, ইত্যাদিতে কন্ঠদান করেছিলেন। তিনি অসমের অন্নুনত অঞ্চল থেকে ধ্বংসপ্রাপ্ত লোকগিত সংগ্রহ করে সংরক্ষন করার ব্যাবস্থা করে মহান দ্বায়িত্বের পালন করেছিলেন। কলাগুরু বিষ্ণুপ্রসাদ রাভার অন্তিমকালে রচনা করা এয়ে মোর শেষ গান খগেন মহন্ত কন্ঠদান করেছিলেন।
২০১৪ সনের ১২জুন তারিখে খগেন মহন্তের মৃত্যু হয়। মৃত্যুর সময় বয়স ছিল ৭২ পবৎসর। খগেন মহন্তের মৃত্যুর দিন সমগ্র অসমবাসী শোক পালন করছিল।
সীতাকুন্ড জাহাজ ভাঙ্গা এলাকা
সীতাকুন্ড শিপ ব্রেকিং ইয়ার্ড () বাংলাদেশের চট্টগ্রাম জেলার সীতাকুন্ডের উপকূলীয় অঞ্চলে গড়ে উঠা পৃথিবীর দ্বিতীয় বৃহত্তম পুরাতন জাহাজ ভাঙ্গা এলাকা। যা চট্টগ্রাম শহরের ২০ কিঃ মিঃ উত্তর-পশ্চিমে সীতাকুন্ড উপকূলে ফৌজদার হাটের ১৮ কিঃমিঃ এলাকা জুড়ে বিস্তৃত।
১০০শ'টির অধিক ইয়ার্ড, দুই লক্ষেরও বেশি লোকের কর্মসংস্থান এবং দেশের মোট ইস্পাতের অর্ধেকের যোগান দেওয়ায় এটা পৃথিবীর বৃহত্তম জাহাজ ভাঙ্গা শিল্প অঞ্চল হিসেবে পরিচিতি লাভ করে। বাংলাদেশ শিপ ব্রেকার্স অ্যাসোসিয়েশন বা বিএসবিএ-র দাবি, সীতাকুন্ডুর জাহাজ ভাঙ্গার এসব ওয়ার্কশপই বিশ্বে খোলা আকাশের নিচে ওয়ার্কশপগুলোর মধ্যে সবচেয়ে বড়৷
১৯৬০ সালের প্রলয়ংকারি জলোচ্ছ্বাসে গ্রীক জাহাজ "এম ভি অলপাইন" আটকে পড়ে চট্টগ্রামের সীতাকুন্ড সমুদ্র উপকূলের ফৌজদারহাট, এলাকায় দীর্ঘ কয়েক বছর আটকে থাকার পর ১৯৬৫ সালে চট্টগ্রাম স্টিল মিলের কর্মীরা স্থানীয়দের সহযোগিতায় জাহাজটি ভাঙ্গা শুরু করে এবং পরবর্তিতে তা বিক্রি করে এভাবেই মূলত জাহাজ ভাঙ্গার উৎপত্তি।
১৯৭১ সালে মুক্তিযুদ্ধ চলাকালিন সময়ে পাকিস্তানি জাহাজ "আল আব্বাস" বোমার আঘাতে ক্ষতিগ্রস্ত হয়ে চট্টগ্রামে আটকা পড়ে। সেই সময়ে চট্টগ্রাম বন্দরে কর্মরত রাশিয়ান একটি দল জাহাজটিকে ফৌজদার হাট উপকূলে নিয়ে আসে। পরবর্তিতে, ১৯৭৪ সালে কর্ণফুলী মেটাল ওয়ার্কশপ লিমিটেড নামে একটি কোম্পানি জাহাজটি স্ক্র্যাপ হিশেবে কিনে নিয়ে ভাঙ্গা আরম্ভ করলে স্বাধীন বাংলাদেশে জাহাজ ভাঙ্গা শিল্পের গোড়াপত্তন হয়।
দ্পাল-ল্দান-গ্রাগ্স-পা
দ্পাল-ল্দান-গ্রাগ্স-পা () (মৃত্যু-১৭২৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একান্নতম দ্গা'-ল্দান-খ্রি-পা বা প্রধান ছিলেন।
দ্পাল-ল্দান-গ্রাগ্স-পা সপ্তদশ শতাব্দীর দ্বিতীয়ার্ধে তিব্বতের হোর-গ্ত্সাং-কো-ন্যিন () নামক স্থানে জন্মগ্রহণ করেন। তাঁর পিতার নাম ছিল ম্গোন-পো-সেং-গে () এবং মাতার নাম ছিল স্ক্যিদ-মো-য়াগ ()। কম বয়সে ঙ্গাগ-দ্বাং-দ্কোন-ম্ছোগ-ন্যি-মা () নামক ষষ্ঠ র্তা-ত্শাগ-র্জে-দ্রুং () উপাধিধারী লামার নিকট হতে তিনি দীক্ষালাভ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ও পরে গ্যুতো তন্ত্র মহাবিদ্যালয়ে শিক্ষালাভ করেন। পঞ্চম পাঞ্চেন লামা এবং ব্লো-ব্জাং-দার-র্গ্যাস নামক উনপঞ্চাশতম দ্গা'-ল্দান-খ্রি-পা তাঁর অন্যতম উল্লেখযোগ্য শিক্ষক ছিলেন। শিক্ষাশেষে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে নির্বাচিত হন। ১৭২১ খ্রিষ্টাব্দে দ্গা'-ল্দান বৌদ্ধবিহারের একান্নতম প্রধান হিসেবে নির্বাচিত হন ও এই পদে তিনি সাত বছর থাকেন। সপ্তম দলাই লামা ও ষষ্ঠ পাঞ্চেন লামা ছাড়া র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা তাঁর উল্লেখযোগ্য শিষ্য ছিলেন।
র্তা-ত্শাগ-র্জে-দ্রুং
র্তা-ত্শাগ-র্জে-দ্রুং () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। ছোস-ক্যি-র্গ্যাল-ম্ত্শান নামক ষষ্ঠ দ্গা'-ল্দান-খ্রি-পা এই 
উপাধিধারী প্রথম লামা ছিলেন।
শাহী বাংলা
বাংলা সালতানাত বা শাহী বাংলা (, শাহী বাঙ্গালাহ) ছিল মধ্যযুগের বাংলায় একটি মুসলিম রাষ্ট্র। ১৩৪২ সালে গৌড়ে এটি প্রতিষ্ঠিত হয়। আধুনিক বাংলাদেশ, পূর্ব ভারত ও পশ্চিম বার্মাতে এর প্রভাব বর্তমান রয়েছে। তুর্কি, আরব, পারসিয়ান, বাঙালি ও হাবশি বংশোদ্ভূত বেশ কিছু রাজবংশ এর শাসনভার লাভ করে। ১৬ শতকের শেষের দিকে সালতানাত ভেঙে যায় এবং মোগল সাম্রাজ্য ও আরাকানি মারুক ইউ এর রাজ্যের অংশে পরিণত হয়।
১৩৪২ সালে স্থানীয় সেনাপতি শামসউদ্দিন ইলিয়াস শাহ নিজেকে লখনৌতির রাজা ঘোষণা করেন। তিনি অন্যান্য স্বাধীন রাজ্যসমূহও জয় করার মাধ্যমে নিজের শাসন সংহত করেন এবং ১৩৫২ সালে নিজেকে বাংলার সুলতান ঘোষণা করেন।
ঘাঘরার যুদ্ধে সুলতান নাসিরউদ্দিন নুসরাত শাহ বাবরের কাছে পরাজিত হন। এর পর ধীরে ধীরে বাংলা মোগল সাম্রাজ্যের অংশে পরিণত হয়।
গায়ত্রী মহন্ত
গায়ত্রী মহন্ত (; জন্ম: ১৮ ফেব্রুয়ারি, ১৯৮২) ভারতের অসম রাজ্যের জনপ্রিয় চলচিত্র অভিনেত্রী। ১৯৮২ সনের ১৮ ফেব্রুয়ারি মাসে শোণিতপুর জেলার বিশ্বনাথ চারিআলি নামক স্থানে গায়ত্রী মহন্তের জন্ম হয়েছিল। তিনি ১৯৯৫ সনে অনুষ্ঠিত নর্থ-ইষ্ট মেগা ফ্যাশনে অংশগ্রহণ করে প্রথমবার চলচ্চিত্রের জগতে প্রবেশ করেছিলেন। গায়ত্রী মহন্তের ছবি অসমের বিভিন্ন পত্রিকা ও আন্তরাষ্ট্রীয় পত্রিকায় শীর্ষক স্থান প্রাপ্ত করেছে।
ওয়েস্ট ব্রমউইচ অ্যালবিয়ন ফুটবল ক্লাব
ওয়েস্ট ব্রমউইচ অ্যালবিয়ন , যা ওয়েস্ট ব্রম, দ্য ব্যাগিস, দ্য থ্রস্টল, অ্যালবিয়ন অথবা WBA নামে পরিচিত ওয়েস্ট ব্রমউইচ ভিত্তিক একটি ইংরেজ পেশাদার ফুটবল দল যারা প্রিমিয়ার লীগে খেলে থাকে। এই ক্লাবটি ১৮৭৮ সালে প্রতিষ্ঠিত করা হয় এবং ১৯০০ খ্রিস্টাব্দ থেকে ক্লাবটি দ্য হথ্রনে খেলে আসছে।
অ্যালবিয়ন ১৮৮৮ সালে দ্য ফুটবল লীগের একটি প্রতিষ্ঠাতা সদস্য এবং ক্লাবটির ইতাহাসের বেশিরভাগ সময় তারা ১ম স্তরে খেলেছে। ক্লাবটি ১৯১৯-২০ মৌসুমে ইংল্যান্ডের চ্যাম্পিয়ন হওয়ার যোগ্যতা অর্জন করে তথাপিও ক্লাবটির সর্বোচ্চ সাফল্য ৫ বার এফএ কাপ জয়। এছাড়া তারা ১৯৬৬ সালে ফুটবল লীগ কাপ জেতে।
ক্লাবটির ঐতিহ্যবাহী জার্সি নীল সাদা স্ট্রাইপ বিশিষ্ট। ক্লাবটির পশ্চিম মধ্যপ্রদেশের অন্যান্য দল যেমন অ্যাস্টন ভিলা, উলভারহ্যাম্পটন ওয়ান্ডারার্সের সাথে দীর্ঘকালীন প্রতিদ্বন্দ্বীতা রয়েছে এবং তাদের সাথে ওয়েস্ট ব্রমের খেলাগুলো নামে পরিচিত।
১৪ জুন ২০১৪ সালে, ক্লাবটি অ্যালান ইরভাইনকে ম্যানেজারের শুন্যপদে নিয়োগ দেয়।
২০১৪ ফিফা বিশ্বকাপ উদ্বোধনী অনুষ্ঠান
২০১৪ ফিফা বিশ্বকাপের উদ্বোধনী অনুষ্ঠান ১২ জুন ২০১৪ সালে অ্যারেনা করিন্থিয়ান্স সাও পাওলো, ব্রাজিলে অনুষ্ঠিত হয়। এটি শুরু হয় ১৫:১৫ এ প্রতিযোগিতার প্রথম খেলা শুরু হওয়ার ১.৩০ ঘণ্টা আগে।
উদ্বোধনী অনুষ্ঠানের কয়েক ঘণ্টা আগ থেকেই হাজার হাজার ব্রাজিলীয় সমর্থক রাস্তায় নেমে আসে এবং তারা নেচে গেঁয়ে তাদের দলের প্রতি পূর্ণ সমর্থন জ্ঞাপন করে। যদিও ব্রাজিলিয়ানদের আরেকটি অংশ প্রতিযোগিতার নিমিত্তে করা আনুমানিক ১৬ বিলিয়ন ডলার খরচের ইতিহাসের সবচেয়ে ব্যয়বহুল বিশ্বকাপ আয়োজনের জন্য তাদের প্রতিবাদ অব্যহত রাখে। সাও পাওলোর রাস্তায় পুলিশকে বিক্ষোভকারীদের ঠেকাতে কাঁদানে গ্যাস ব্যবহার করতে হয়।
উদ্বোধনী অনুষ্ঠান ছিল প্রায় ৩০ মিনিটের, শুরুতে বিশেষ পোশাক পরে একজন প্রতিবন্ধী হুইল চেয়ারের পরিবর্তে পায়ে হেঁটে মঞ্চে হাজির হয়ে কিক অফ করেন। মাঠের মাঝখানে অবস্থিত একটি "জীবন্ত বল"-এর সঙ্গে, ৬৬০ জন নৃত্যশিল্পী ব্রাজিলের প্রকৃতি, মানুষ এবং ফুটবলের একটি যোগসূত্রের প্রতিফলন ঘটায়। অংশগ্রহণকারীরা বিভিন্ন ধরনের গাছ ও ফুলের পোষকে পরিহিত ছিল। এরপর বিশ্বকাপের অফিশিয়াল থিম সং "উই আর ওয়ান (ওলে ওলে)" পরিবেশন করেন ক্লাউদিয়া লেইতে, জেনিফার লোপেজ এবং পিটবুল। বিশ্বকাপ উদ্বোধনী অনুষ্ঠান আয়োজন করতে আনুমানিক প্রায় ১৮ মিলিয়ন BRL খরচ হয়।
ইউসুফ ইসলাম
ইউসুফ ইসলাম (জন্ম নামঃ স্টিভেন দিমিত্রী জর্জিও; ২১ জুলাই ১৯৪৮) হলেন একজন ইংরেজ গায়ক, সঙ্গীতরচয়িতা, বহুজাতিক বাদ্যযন্ত্রশিল্পী, সমাজসেবক ও শিক্ষানুরাগী| তিনি একজন অন্যতম প্রখ্যাত ধর্মান্তরিত মুসলিম| ২০১৪ সালে আমেরিকার রক অ্যান্ড রোল হল অফ ফেম নামক শিল্প বিষয়ক জাদুঘরে তার জীবনী অন্তর্ভুক্ত হয়|
ক্যাট স্টিভেন্স হিসেবে:
ইউসুফ ইসলাম হিসেবে:
হেনরী আয়রিং
হেনরী আয়রিং একজন মেক্সিকান বংশোদ্ভূত মার্কিন তাত্ত্বিক রসায়নবিজ্ঞানী। তার মুখ্য অবদান ছিল রাসায়নিক বিক্রিয়া হার এবং মধ্যবর্তী যৌগসমূহে। তিনি ৬০০ এর অধিক বৈজ্ঞানিক নিবন্ধ এবং ১০টি বৈজ্ঞানিক বই রচনা করেন। 
তিনি ১৯৬৩ সালে আমেরিকান কেমিক্যাল সোসাইটি এবং ১৯৬৫ সালে আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স এর প্রেসিডেন্ট নির্বাচিত হন।
আয়রিং আরিজোনা বিশ্ববিদ্যালয় থেকে খনি প্রকৌশল, মেটালার্জি এবং রসায়নে ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯২৭সালে রসায়নে ডক্টরেট ডিগ্রি অর্জন করেন। তিনি ১৯৩১ সালে প্রিন্সটন বিশ্ববিদ্যালয় এ ইন্সট্রাক্টর হিসেবে নিযুক্ত হন। তিনি ১৯৪৬ সাল পর্যন্ত এখানেই কর্মরত ছিলেন। এরপর তিনি ইউনিভার্সিটি অব উটাহ এর গ্র্যাজুয়েট স্কুলের ডীন হিসেবে নিযুক্ত হন।
আরিজোনা বিশ্ববিদ্যালয়
আরিজোনা বিশ্ববিদ্যালয় আরিজোনার টাকসনে অবস্থিত একটি পাবলিক বিশ্ববিদ্যালয়। এটি ১৮৮৫ সালে প্রতিষ্ঠিত হয়।
২০১১-১২ বাংলাদেশ ফেডারেশন কাপ
২০১১-১২ বাংলাদেশ ফেডারেশন কাপ ফেডারেশন কাপের ২৪তম আসর। টুর্নামেন্ট শুরু হয় ২৩ ডিসেম্বর এবং শেষ হয় ২৪ জানুয়ারি বঙ্গবন্ধু জাতীয় স্টেডিয়ামে ফাইনালের মাধ্যমে। ফেডারেশন কাপে বাংলাদেশ প্রিমিয়ার লিগ ২০১১-১২-এর ১১ দলসহ প্রাথমিক পর্ব হতে উত্তীর্ণ ৫টি দল মোট ১৬টি দল নিয়ে গ্রামীণফোন ফেডারেশন কাপ ২০১১-এর চূড়ান্ত পর্ব ২ জানুয়ারি ২০১২এ শুরু হয় । ১৬টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল কোয়াটার ফাইনালে খেলার যোগ্যতা অর্জন করে। প্রতিযোগিতা অনুষ্ঠিত হয় বঙ্গবন্ধু জাতীয় স্টেডিয়াম ও কমলাপুরের বীরশ্রেষ্ঠ শহীদ সিপাহী মোস্তফা কামাল স্টেডিয়ামে। এই প্রতিযোগিতায় মোট ম্যাচ অনুষ্ঠিত হয় ৩১টি। টিম বিজেএমসিকে ফাইনালে ৩১ গোলে হারিয়ে প্রথম বারের মত শেখ জামাল ধানমন্ডি ক্লাব চ্যাম্পিয়ন হয়।
শরাই
শরাই () অসমের লোক সংস্কৃতির অপরিহার্য অঙ্গ। দেবতাকে নৈবেদ্য দেওয়া ও মহৎ গ্রন্থ রাখার জন্য শরাই ব্যবহার করা হয়। অসমে শরাই সম্মানের প্রতীক। সাধারণতঃ শরাই নির্মাণে পিতল বা কাঁসা ধাতুর ব্যবহার করা হয় কিন্তু কখনো রুপা বা তামা দ্বারা নির্মিত শরাই দেখা যায়। মধ্যযুগে সিংহাসনের সম্মুখে নৈবেদ্য দেওয়ার জন্য শরাই ব্যবহার করা হত কিন্তু বর্তমান দিনে বিবাহ, উৎসব ও নামঘরে শরাই ব্যবহার করা হয়। 
শরাই নির্মাণ করার জন্য পিতল বা কাঁসা ধাতু ব্যবহার করা হয় কিন্তু বর্তমানের দিনে পিতল ধাতুর নির্মিত শরাইয়ের প্রচলন বেশি। অসমের সর্থেবাড়ি পিতলের শরাই নির্মাণের জন্য বিখ্যাত। 
অসমে প্রথমবার কখন শরাই ব্যবহার হয়েছিল সেই সমন্ধে কোন সঠিক ধারণা নেই কিন্তু মধ্যযুগে শরাইয়ের ব্যবহার হয়েছিল বলে অনুমান করা হয়। অসমীয়া নামঘরে তামোল পান দেওয়ার জন্য শরাইয়ের ব্যবহার করা হয়। বাঁশ, বেত ও কাঠ দ্বারা নির্মিত শরাই উপহার বা গৃহ সাজানের জন্য ব্যবহার করা হয়। বহাগ বিহুর সময়ে হুঁসরি গাওয়া দলকে ফুলাম গামোছা, তামোল পান ও শরাই প্রদান করা পূর্ণ্যের কাম বলে গণ্য করা হয়।
রামেশ্বর পাঠক
রামেশ্বর পাঠক (; অসমীয়া:রামেশ্বর পাঠক) ভারতের অসম রাজ্যের একজন কামরুপী লোকগীতের প্রসিদ্ধ কণ্ঠশিল্পী ছিলেন। 
১৯৩৮ সনের ১মার্চ তারিখে অসমের বরপেটা জেলার ভেল্লা নামক স্থানে রামেশ্বর পাঠকের জন্ম হয়েছিল। ১৯৫৮ সনে তিনি বিদ্যালয়ের শিক্ষা সমাপ্ত করে বরপেটা মহাবিদ্যালয়ে নামভর্তি করে সংগীতে মনোযোগ দিয়েছিলেন। পন্ডিত দয়াল চন্দ্র সূত্রধারের তত্বাবধানে তিনি বরগীতের শিক্ষা আরম্ভ করেন। ১৯৬১ সনে অনুষ্ঠিত হওয়া আন্তঃমহাবিদ্যালয় যুব মহোৎসবে রামেশ্বর পাঠকে বরগীত, আধুনিক গীত, গজল ও ভজনে প্রথম স্থান প্রাপ্ত করেছিল। ১৯৬৩ সনে তিনি গুয়াহাটি আর্য কলেজে শিক্ষকতা করেছিলেন। 
শিক্ষকের পদে থাকার সময় তিনি ও ছাত্র ও অন্যান্য শিক্ষকের মাঝে লোকগীত কণ্ঠশিল্পী রুপে জনপ্রিয় ছিলেন। সহকর্মী আফজল হুসেইনের অনুরোধে তিনি গুয়াহাটির অনাঁতর কেন্দ্রে অডিসনের ব্যাবস্থা করে সংগীত জীবনের আরম্ভ করছিলেন।
১৯৭৪ সনে রামেশ্বর পাঠক বরপেটার ধনদা পাঠককে বিবাহ করেছিলেন। ধনদা পাঠক একজন সুকন্ঠকার ছিলেন। ধনদা পাঠক ও রামেশ্বর পাঠক যুগ্মভাবে লোকগীতে কন্ঠদান করে বিখ্যাত হয়েছিলেন। রামেশ্বর পাঠক অসম ছাড়াও মুম্বাই, কলকাতা, দিল্লী, বেঙ্গালুরু ও উড়িষ্যায় লোকগীত পরিবেশন করে জনপ্রীয় হয়েছিলেন।
গীতাধ্যানম্‌
গীতাধ্যানম্‌ () বা গীতাধ্যান হল ৯টি শ্লোকে বিভক্ত একটি সংস্কৃত কবিতা। এটি হিন্দুধর্মের অন্যতম প্রধান ধর্মগ্রন্থ "ভগবদ্গীতা"-র সঙ্গে যুক্ত।
"গীতাধ্যান"-এর নয়টি শ্লোকে "ভগবদ্গীতা"-র সঙ্গে সম্পর্কিত বিভিন্ন ধর্মগ্রন্থ, চরিত্র ও দেবতার প্রতি প্রণাম জানানো হয়েছে এবং "উপনিষদ্‌" শাস্ত্রের সঙ্গে "ভগবদ্গীতা"-র সম্পর্ক দর্শিত হয়েছে। এই ধ্যানটির উৎস নিয়ে গবেষকদের মতবিরোধ থাকলেও ভারতের একাধিক হিন্দু ধর্মগুরু এই এটি উদ্ধৃত করেছেন।
"গীতাধ্যানম্‌"-এর প্রথম শ্লোকটিতে অনুধ্যান বা ধ্যান করার কথা বলা হয়েছে: হে জননী ভগবদ্গীতা! [তুমি] স্বয়ং ভগবান নারায়ণ কর্তৃক অর্জুনকে উপদিষ্ট এবং প্রাচীন ঋষি ব্যাস কর্তৃক মহাভারতের মধ্যে গ্রথিত। অদ্বৈততত্ত্বরূপ অমৃতবর্ষণকারিণী, সংসার-নাশিনী, অষ্টাদশ অধ্যায়ে বিভক্তা [হে] ভগবতী, [আমি] তোমার অনুধ্যান করি। এই শ্লোকে "ভগবদ্গীতা"-কে মা বলে উল্লেখ করা হয়েছে। পরবর্তী শ্লোকে ব্যাসকে প্রণাম জানানো হয়েছে। হিন্দু বিশ্বাস অনুসারে, ব্যাস "মহাভারত"-এর সংকলক তথা "ভগবদ্গীতা"-র কথক। এরপর কয়েকটি শ্লোকে কৃষ্ণকে (শ্লোকসংখ্যা ৩, ৫, 8) এবং পরমদেবতাকে (শ্লোকসংখ্যা ৯) প্রণাম জানানো হয়েছে।
সর্বপল্লী রাধাকৃষ্ণন ও নটরাজ গুরু লিখেছেন যে, "গীতাধ্যানম্‌" "বৈষ্ণবীয় তন্ত্রসার" থেকে গৃহীত। স্বামী চিন্ময়ানন্দ লিখেছেন, "গীতাধ্যানম্‌" মধুসূদন সরস্বতী কর্তৃক রচিত হয়েছিল। স্বামী রঙ্গনাথানন্দ লিখেছেন, "গীতাধ্যানম্‌"-এর শ্লোকগুলি
সমগ্র ভারতে প্রচলিত। ইদানীং সেগুলি বহির্ভারতেও প্রলচন লাভ করেছে। আমরা জানি না এই শ্লোকগুলি কার রচনা। কেউ কেউ মনে করেন, এগুলি তিন বা চার শতাব্দী আগে "ভগবদ্গীতা" ও "ভাগবত পুরাণ"-এর ভাষ্যকার শ্রীধর স্বামী কর্তৃক রচিত হয়েছিল।
নটরাজ গুরু বলেছেন, "গীতাধ্যানম্‌" "গীতার অধিকাংশ ভারতীয় সংস্করণে প্রকাশিত হয়েছে।" স্বামী রঙ্গনাথানন্দ বলেছেন, "ভগবদ্গীতা" অধ্যয়নের ক্ষেত্রে, "সাধারণত মূল গ্রন্থ অধ্যয়নের আগে আমরা "গীতাধ্যানম্‌"-এর নয়টি শ্লোক অধ্যয়ন করি।"
হিন্দু ধর্মগুরুরা "গীতাধ্যানম্‌" উদ্ধৃত করেছেন। ১৮৯৩ সালে বিশ্বধর্ম মহাসভায় ভাষণ দেবার পর স্বামী বিবেকানন্দ শিকাগো থেকে লিখেছেন যে, , "আমি ঈশ্বরের কাজ করছি এবং তিনি যেখানে নিয়ে যাচ্ছেন, আমি সেখানেই যাচ্ছি। মূকং করোতি বাচালং ইত্যাদি। যিনি মূককেও বাগ্মীতে পরিণত করেন এবং খঞ্জকেও গিরিলঙ্ঘন করান, তিনিই আমাকে সাহায্য করছেন।"
মহাত্মা গান্ধী একটি অনাথ আশ্রমে এই ধ্যানটি সম্পর্কে বলেন, "এই বিদ্যালয়টি দেখে শ্রদ্ধায় আমা মাথা নত হয়েছে। ভাবছি, ভালবাসায় কী না হয়। ভালবাসা দিয়ে মূকও কথা বলতে পারে, খঞ্জও গিরি লঙ্ঘন করতে পারে।"
স্বামী রঙ্গনাথানন্দ অষ্টম শ্লোকটি সম্পর্কে লিখেছেন, "ভারতের বহু সন্ত ও ঋষিরা এই শ্লোকটি বারংবার উল্লেখ করেছেন কৃপার শক্তি বোঝাতে।"
স্বামী চিন্ময়ানন্দ "গীতাধ্যানম্‌"-এর একটি আক্ষরিক অনুবাদ ও বিস্তারিত টীকা প্রকাশ করেছিলেন।:
অন্যান্য ইংরেজি অনুবাদগুলি হল:
ইতালীয় ভাষাতেও এই ধ্যান অনুদিত হয়েছে:
সংঘর্ষ (পদার্থবিজ্ঞান)
সংঘর্ষ () বা সংঘাত বলতে অতি অল্পসময়ের জন্য বৃহৎ কোন বল ক্রিয়া করে বস্তুর গতির হঠাৎ ও ব্যাপক পরিবর্তন করাকে বোঝায়। ক্রিকেট ব্যাট দিয়ে বলকে আঘাত করা, ক্যারামের স্ট্রাইকার দিয়ে গুটিকে আঘাত করা, কামান থেকে গোলা নিক্ষেপ, ইত্যাদি এর অন্তর্গত। একটি আলফা কণা যখন স্বর্ণ নিউক্লিয়াসের অতি নিকটে আসে, তখন তারা পরস্পরকে প্রচন্ড ভাবে বিকর্ষণ করে, এটিও সংঘর্ষ।
সংঘর্ষ মূলত দুই প্রকারঃ- স্থিতিস্থাপক সংঘর্ষ ও অস্থিতিস্থাপক সংঘর্ষ।
স্থিতিস্থাপক সংঘর্ষ হল এমন এক ধরণের সংঘর্ষ যেখানে সংঘর্ষের আগে ও পরে দুটি বস্তুর আপেক্ষিক বেগ অপরিবর্তিত থাকে। যেমন দুটি কাচের বা ইস্পাতের বলের সংঘর্ষ প্রায় "পূর্ণ স্থিতিস্থাপক সংঘর্ষ"।
আবার যে সংঘর্ষের পর বস্তুদুটি পরস্পর থেকে বিচ্ছিন্ন হয়ে যায়, তাকে "আংশিক স্থিতিস্থাপক সংঘর্ষ" বলা হয়।
অস্থিতিস্থাপক সংঘর্ষ-এ বস্তুদ্বয় পরস্পরের সাথে যুক্ত হয়ে একটি বস্তুরূপে চলতে থাকে। এই সংঘর্ষের পর বস্তুদুটির আপেক্ষিক বেগ শূন্য হয়।
জাখসেন-আনহাল্ট
জাখসেন-আনহাল্ট (, ) জার্মানির ষোলটি রাজ্যের একটি। এই রাজ্যের সীমানায় রয়েছে নিডারজাখসেন, ব্র্যান্ডেনবুর্গ, জাখসেন এবং থুরিনগিয়া। জাখসেন-আনহাল্টের রাজধানী মাগডেবুর্গ। রাজ্যটির আয়তন ২০,৪৪৭.৭ বর্গ কিলোমিটার এবং জনসংখ্যা ২.৩৪ মিলিয়ন।
জাখসেন-আনহাল্ট জার্মান ডেমোক্রেটিক রিপাবলিকের (জিডিআর) অন্তর্গত ছিল। কমিউনিজমের পতন এবং ১৯৯০ সালের জার্মান পুনঃএকত্রীকরণের পরে সাবেক জিডিআর রাজ্যগুলির শিল্পের ধ্বংস হয়। এতে অর্থনীতি ক্ষতিগ্রস্থ হয় এবং বেকারত্ব বৃদ্ধি পায়। ২০০০ সালে জাখসেন-আনহাল্টে বেকারত্ব জার্মান রাজ্যসমূহের মধ্যে সবচেয়ে বেশি (২০.২%) ছিল।
তবে পরবর্তিতে এ অবস্থা থেকে জাখসেন-আনহাল্টের অর্থনীতিকে সফলভাবে আধুনিক বাজার অর্থনীতিতে রূপান্তরিত করা হয়। ১৯৯০ পরবর্তি সময়ে রাজ্যটিতে ব্যাপক অবকাঠামোগত উন্নয়ন সাধিত হয়। ফলে এখানে বিনিয়োগ বৃদ্ধি পায় এবং প্রতিযোগিতামূলক ব্যবসায়িক পরিবেশের সৃষ্টি হয়। এসময় অনেক ব্যবসায়িক উদ্যোগের ফলে রাজ্যটির বাণিজ্য ও অর্থনীতিতে গতি সঞ্চারিত হয়। ১৯৯৫ সালের এখানকার শিল্প-অর্থনীতি ১৩ শতাংশ আন্তর্জাতিক আয় থেকে ২০০৮ সালে ২৬ শতাংশ আয়ে উন্নতি অর্জন করে। এছাড়া বেকারত্ব উল্লেখযোগ্য হারে হ্রাস পেয়েছে। ২০১০ সালে জাখসেন-আনহাল্টের জিডিপি ১৯৯১ সালের জিডিপির তুলনায় প্রায় আড়াই গুণ বেশি ছিল।
জাখসেন-আনহাল্টের এই অর্থনৈতিক সমৃদ্ধির পেছনে জার্মানির সার্বিক অর্থনৈতিক উন্নয়নের অবদান থাকলেও রাজ্য হিসেবে জাখসেন-আনহাল্ট দেশটির অন্যান্য রাজ্যের চেয়েও অর্থনৈতিক ক্ষেত্রে ভাল প্রবৃদ্ধি অর্জন করেছে। বেকারত্ব হ্রাসের ক্ষেত্রে রাজ্যটি জার্মানির রাজধানী ও রাজ্য বার্লিন, মেকলেনবুর্গ-ভোপোমান এবং ব্রেমেনের চেয়ে বেশি উন্নতি লাভ করেছে।
জাখসেন-আনহাল্টের রাসায়নিক শিল্পে প্রায় ২৫৫০০ মানুষ নিয়োজিত। ২০১০ সালে রাসায়নিক শিল্পসংশ্লিষ্ট ২১৪টি কারখানা ছিল। বিটারফেল্ড-ভোলফানের এসব কারখানা ও প্লান্টের অনেকগুলি অবস্থিত। পূর্ব জার্মানির অন্য যেকোন রাজ্যের চেয়ে বর্তমানে জাখসেন-আনহাল্টের বৈদেশিক বিনিয়োগ বেশি।